መሪዎቹ የሃዋሳ ኢንዱስትሪያል ፓርክን እየጎበኙ ነው
ጠቅላይ ሚኒስትር ዶክተር አብይ አህመድና የኬንያው ፕሬዚዳንት ኡሁሩ ኬንያታ በሃዋሳ ኢንዱስትሪ ፓርክ ጉብኝት እያደረጉ ነው።የሃዋሳ ኢንዱስትሪያል ፓርክ ሥራ አስኪያጅ አቶ ፍጹም ከተማ ለኢትዮጵያ ዜና አገልግሎት እንደገለጹት ÷ ጉብኝቱ የሚካሄደው በሁለቱ ሀገራት መካከል ያለውን የንግድ ግንኙነት ለማጠናከር በማሰብ ነው።ባለፈው ዓመት ግንቦት ወር ላይ ጠቅላይ ሚኒስትር ዶክተር አብይ አህመድ በተመሳሳይ በኬንያ ጉብኝት ማድረጋቸው ይታወሳል።በዚህም መሪዎቹ በሁለቱ ሀገራት መካከል የንግድ ትስስራቸውን በተለይም በሀገራቱ አየር መንገዶች መካከል ያለውን ግንኙነት ማጠናከር በሚቻልበት ሁኔታ ላይ መክረዋል።ከጉብኝቱ በተጨማሪም በኬንያ ታስረው የነበሩ ኢትዮጵያውያን እንዲፈቱ መደረጉም የሚታወስ ነው።